יעל לביא

יעל לביא (נולדה ב-29 בפברואר 1972, פורים י"ד באדר ה'תשל"ב) היא עיתונאית, עורכת, מפיקה, סופרת, במאית ומגישת טלוויזיה ישראלית-אמריקאית. לביא נולדה בניו יורק לזמר אריק לביא ולשחקנית שושיק שני. כאזרחית אמריקאית חזרה לביא לניו יורק בתחילת שנות ה-90 ללימודי קולנוע וטלוויזיה. לביא החלה את דרכה העיתונאית ברשת האמריקאית ABC News בשנת 1994 כתחקירנית עבור הסדרה "המאה ה-20" בהנחייתו של פיטר ג'נינגס. בסוף שנות ה-90 קודמה לעורכת חדשות חוץ ראשית עבור שידורי הבוקר של הערוץ והוצבה בלונדון בין השנים 2003-2000. בתפקידה זה הפיקה וערכה שידורים מיוחדים ממלחמת אפגניסטן כמו גם מהמלחמה בעיראק, הפיקה ספיישל מספינת המלחמה האמריקאית "האנטרפרייז" בשובה מהמזרח התיכון לנורפוק שבווירג'יניה, כמו גם שידרה עם צות אי בי סי ראשונה מן השטח בתיכרית שבעיראק יום לאחר תפיסתו של סדאם חוסיין. לביא הייתה חלק מצוות הפקה מיוחד ששידר 90 שעות ברצף בזמן ולאחר פיגועי 11 בספטמבר בשנת 2001. בהפקה זו הייתה חלק מצוות מפיקים זוכי פרס אמי האמריקאי לחדשות ודוקומנטציה בשנת 2001. בשנת 2003 שבה לביא מלונדון לניו יורק כעורכת וכבמאית במחלקה הדוקומנטרית של ABC News. בתפקידה זה הפיקה מספר שעות דוקומנטריות עבור הערוץ, ביניהן "ישו, מרי ודה וינצ'י" ו"טסונאמי - גל ההרס" עבורו הייתה מועמדת לפרס אמי בשנת 2005. בשנת 2006 חזרה לביא לישראל והתמנתה כעורכת ראשית לענייני המזרח התיכון עבור רשת החדשות הבריטית Sky News בין השנים 2006 - 2011. בתפקידה זה הפיקה וערכה ספיישל מעיראק בשנת 2007 לציון ארבע שנים של נוכחות בריטית צבאית בבצרה, נשלחה לארצות הברית כדי להפיק ולערוך ספיישל בחירות ארצות הברית 2008. לביא גם נשלחה להנחות צוות כתבים במומבאי שבהודו לאחר התקפת הטרור ב-2008. עבור סיקור זה היה הצוות מועמד לפרס הבאפט"א הבריטי לחדשות ודוקומנטציה. ספרה "מפיקת מלחמות" יצא לאור בהוצאת ידיעות ספרים באפריל 2011. בספר מספרת לביא על 15 שנות עבודתה ברשת החדשות האמריקאית ABC News לאורך ה-9/11 וכיצד התקשורת האמריקאית בזמנו סיקרה את התהליך שהוביל את ממשל ארה״ב למלחמת עיראק ב-2003 בנובמבר 2011 מונתה לביא כמפיקה ראשית אחראית על הקמת מחלקת הווידאו של אתר עיתון "הארץ". במסגרת עבודתה גם פרסמה מספר מאמרים בנושא דיווח שטח בעיתות מלחמה, מאמרי מוסף כמו גם מאמרי דעה. בספטמבר 2013 שודר סרטה ״האם ניצחנו״ בשידורי רשת ערוץ 2 - הסרט בבימויה עסק בנרטיב מלחמת יום הכיפורים מן הצד המצרי במלאת 40 שנה למלחמה, וצולם כולו בקהיר ובאלכסנדריה. באוקטובר 2017 שודר סרטה ״למה לא אמרת לי״ בערוץ השידור הוט שמונה. בסרט לביא יוצאת למסע בעקבות חייו הסוערים של אביה, מילדותו בגרמניה, עליה סירב לדבר, דרך מערכת יחסיו הסוערת עם אמה שושיק שני, ונשים אחרות, בניסיון להבין את הכוח המניע מאחורי "הקטר", שלמרות אהבתם של כה רבים אליו, תמיד חיפש עוד. בשנת 2022 זכתה לביא במענק קרן רבינוביץ עבור פיתוח הסרט ״ לאן נעלם ג׳ורג׳ חליל״. בין יולי 2013 ליוני 2017 הגישה לביא מהדורת חדשות בוקר יומית כמו גם מהדורות מיוחדות עבור הערוץ האנגלי איי-24 i24news. לביא דוברת עברית, אנגלית וגרמנית. נשואה לעודד טורי ומתגוררת בתל אביב. החל משנת 2014 מרצה לביא בבית ספר סמי עופר לתקשורת, במרכז הבינתחומי, בנושא אתיקה תקשורתית בעידן הדיגיטלי. בשנת 2021 החלה להרצות בנושא אתיקה תקשורתית בקריה האקדמית אונו. SAJA AWARD - Tsunami wave of destruction, An ABC news special hour. Producer, 2005 (2003 – WINS – Women in broadcast news 2003 award for ‘Jesus, Mary and Da Vinci’ (Producer (2002 - CINE Award – A Good Morning America Special: USS Enterprise returns home (Producer (EMMY 2001 – 9/11 ABC NEWS Continuous coverage of breaking news event - (Producer (1998) Overseas Press Club Award – Associate Producer, Primetime Live: Women for Sale יעל לביא, ברשת החברתית אקס (טוויטר) יעל לביא, ברשת החברתית LinkedIn יעל לביא, במיזם "אישים" לתיעוד היצירה הישראלית יעל לביא, במסד הנתונים הקולנועיים IMDb (באנגלית) יעל לביא, באתר MusicBrainz (באנגלית) יעל לביא, חטאי מלחמה 2, באתר הארץ, 26 בספטמבר 2007 יעל לביא, על חבל, ברעל עכברים, צפות בנהר, באתר הארץ, 30 בנובמבר 2007 גילי איזיקוביץ, עכבר העיר אונליין, הבת של אריק לביא עושה חדשות, באתר הארץ, 20 באוקטובר 2009 יצחק נוי, "מפיקת מלחמות" מאת יעל לביא | יש לה חדשות בשבילך, באתר הארץ, 24 באוגוסט 2011 יעל לביא, אבי שיטת גרינברג שוב בעין הסערה, באתר הארץ, 11 באפריל 2013 יעל לביא, סיפוח שמאלנים לאחר המוות, באתר הארץ, 20 באוגוסט 2012 יעל לביא, מחאות לא קורות בחורף, באתר הארץ, 12 באפריל 2012 יעל לביא, כשהמחאה הופכת לקרקס, באתר הארץ, 8 ביוני 2012 What's a Nice Girl Like You Doing in a War Zone?, Haaretz, 16-12-2011